The Mother of Us All
The Mother of Us All ('Mater nostrum omnium') est opera Vergilii Thomson ad libellum Geretrudis Stein constituta. Vitam tractat Susannae B. Anthony, unius e maioribus personis in certamine suffragii mulierum. Opera modo commenticio confert personas, genuinos et fictos, ex variis temporibus historiae Civitatum Foederatarum.

Perfunctiones 
Opera primum acta est die 7 Maii 1947 in Curia Branders Matthews Universitatis Columbiae, suprano Dorothea Dow partes Susannae B. Anthony agente. Shirlee Emmons supranus Praemium Obie ob suam depictionem Susannae B. Anthony in opere anno 1956 Off-Broadway producto accepit. Opera Sanctae Fidei opus in scaenam tulit anno 1976, impressionemque per discophonum proximo anno divulgavit, a societate New World Records factum. Opera in Europa introducta est in Curia Oppidis Kensington Londinii die 26 Iunii 1979. Opera Urbis Novi Eboraci operam in scaenam anno 2000 tulit, Lauren Flanigan partes Susannae B. Anthony agente. Anno 2003, Opera Franciscopolis suum annum octogensimum nova operae productione aperuit, Luana DeVol partes Susannae B. Anthony primum agente.<ref>[http://archive.sfopera.com/reports/rptOpera-id791.pdf The Mother of Us All,] archive.sfopera.com (Performance Archive, San Francisco Opera).</ref>

Partes
 

Impressiones discophonicae
Mignon Dunn, Philippus Booth, Karen Beck, Sondra Stowe, Jimmie Lu Null, Gulielmus Lewis, Stephanus Loewengart, Thomas Parker, Marla McDaniels, D'Artagnan Petty, Stephanus Bryant, Ashley Putnam, et al. Conductor: Raymond Leppard. Santa Fe Opera Orchestra et Chorus. Discus in Sanctae Fidei fano Novi Mexici anno 1977 impressus. Societas: New World Records.
Noragh Devlin (Susan B. Anthony), Scott Russell (Daniel Webster), Alexander Frankel (Jo the Loiterer), Addison Hamilton (Constance Fletcher), Carlton Moe (John Adams), et. al. Conductor: Stephanus Osgood; Manhattan Opera Orchestra. Discus Novi Eboraci anno 2013 impressus, 2014 divulgatus. Societas: Albany Records.

Notae

 Bibliographia 
Tommasini, Anthony. 1997. Virgil Thomson: Composer on the Aisle.'' Novi Eboraci: W. W. Norton. ISBN 0-393-31858-3.

Geretrudis Stein
Musica 1947
Operae
Vergilius Thomson